KISEBB KÖZLEMÉNYEK I79 



A zombori főgymnasium Somateria mollissima és Uria 

 lomvia példánya. A Somateria példányt a zombori főgymnasium igaz- 

 gatója szives volt kérésemre megvizsgálás céljából megküldeni. A madár 

 nászruhás gácsér, amely olyan fekete festésű négyszögű deszkalapra van 

 erösitve, aminőt egyes tanszerkészitők szoktak készíteni. 



Az igazgató ur hozzám intézett levelében ezt irja: „A természet- 

 rajzi szertár jelenlegi őrének kijelentése szerint a példány tényleg hazai 

 eredetű. Az intézet egykori természetrajzi szaktanára a 80-as években 

 Bács-Bodrog vármegye területéről kapta és maga tömte ki. A szaktanár 

 neve Zsuffa Vince. Az ismertetést róla Bács megye monographiájában 

 ÜHLMANN Miklós zombori áll. főgymn. tanár közölte." 



Mindezek dacára az az aggályom van ezen madárpéldányt illetőleg, 

 hogy ;,bőrbör tömték s igy hazai eredetét nem merném aláirni. 



Bács-Bodrog vármegye 1896-ban kiadott monographiájának II. köte- 

 tében a 103. lapon madarunkra vonatkozólag ez áll: „az ide került nem- 

 beh úszók közül kiváló említésre méltó a pehelykacsa (Somateria 

 mollissima). Egy példánya a zombori m. kir. állami főgymnasiumban 

 őriztetik." 



Minthogy azonban ezen monographiai ismertetés 104. lapján ezt is 

 olvasom: „A zombori m, k. állami főgymnasium szertárában őriztetik 

 egy példánya az Uria lomvia fajnak, melyet a Dunán lőttek", a cikk 

 megbízhatósága irányában támad skrupulusom. 



Mindezek alapján nem tarthatom egymagámat illetékesnek ezek 

 hazai származásának elbírálására, hanem kérem a M. K. Madártani 

 Intézet döntését. 



Keszthely, 1914. március 7-én. ^^ Lovassy Sándor. 



A zombori főgymnasium Somateria mollissima és Alca torda 

 példánya. Az Aquila 1920. évf. 240. lapján közölt adat elolvasása után 

 azonnal elutaztam Zomborba, hogy a helyszínén kutassak annak eredete 

 után. A kérdéses Somateria díszruhás cf, teljesen hibátlan példány. Az 

 összes régi és ujabb katalógusokban az áll róla, hogy .,vétel". A beszer- 

 zés ideje 1886. Az intézet régi altisztje, aki maga is szorgalmasan tömö- 

 getett madarakat a szertár számára s jelenleg legjobban van tájékoztatva 

 a gyűjtemény egyes darabjaínak eredete felöl, erről a példányról semmit 

 se tudott mondani, mert ő csak 1887-ben került az intézethez. Végig- 

 nézve a katalógust, azt vettem észre, hogy a „vétel" jelzésű példányok 

 mind külföldiek, már t. i. az illető faj földrajzi elterjedéséből következ- 

 tetve, mert a származási hely sehol sincs megadva. Az Alca torda példány 

 szintén 1886-ban vétel utján került az intézethez. 



A két madár tömése teljesen egyforma, a talapzat is nagyon hasonlít 

 egymáshoz, ugy hogy valószínűleg egy műhelyből származnak. Zsuffa 



12* 



